Ego Gaufredus, Parisiorum episcopus, et Joscelinus, archidiaconus, utile et honestum esse intelligentes monachorum Cluniacensium in ecclesia beate Marie Longi Pontis Domino serviencium, immo domni Guidonis, amicissimi nostri, ex laico dudum effecti monachi, precibus, aurem misericordie aperire, damus eis altare et quod ad altare pertinet ville, que dicitur Orceacus, quod sacratum est in honore sancti Martini, ita ut nunquam a nobis vel ab aliquo successorum nostrorum, alicujus infestationis calumpnia, moveatur; salva tamen in omnibus ecclesiastice subjectionis nobis debita reverentia. Synodum vero et circadam nobis retinemus, ne res ecclesiastica omnino a manu nostra removeri videatur. Ut autem hoc donum firmum et stabile permaneat, archidiaconorum nostrorumque canonicorum manibus kartulam istam roborandam obtulimus. S. Gaufredi, episcopi. S. Joscelini, archidiaconi. S. Drogonis, archidiaconi. S. Ivonis, archidiaconi. S. Johannis, decani. S. Galeranni, cantoris. S. Oylardi, sacerdotis. S. Odonis, sacerdotis, S. Galterii, sacerdotis. S. Roberti, sacerdotis. S. Girardi, levite. S. Josberti, levite. S. Fulchoii, levite. S. Aymonis, levite. S. Heinrici, levite. S. Odonis, subdiaconi. S. Garini, subdiaconi. S. Tedvini, subdiaconi. S. Stephani, acoliti. S. Landonis, acoliti.